== Videreudvikling ==
[[Fil:Audi RS2.jpg|thumb|Audi RS2 (1994−1995)]]
Audi 80 Avant blev under navnene "S2" og "RS2" også solgt i [[effekt (fysik)|effektøgede]] versioner, hvor RS2 var blevet fremstillet af Audi i [[Neckarsulm]] i [[joint venture]] med [[Porsche]] (bremser, [[undervogn]], spejle, fælge og motor); på den samme produktionslinje blev [[Porsche 944]] fremstillet i årene 1981 til 1991. Før RS2 fandtes der en inofficiel forgænger ''S2 Revo'' fra tuneren ''SMS'' (Schmidt Motorsport; firmaet arbejdede også for Audi i forbindelse med f.eks. [[Deutsche Tourenwagen Masters|DTM]] og havde været med til at udvikle S2) som blev solgt med først med 270 hk og senere 308 hk og kunne bestilles gennem Audis [[Bilforhandler|forhandlernet]]. Disse biler er i dag eftertragtede og meget svære at finde. Såvel S2 som RS2 blev drevet af 2,2-liters femcylindret rækkemotor med fireventilteknik og [[turbolader]]. I S2 ydede motoren 169 kW (230 hk), hvorimod RS2 havde en dengang for Audi-gadebiler usædvanlig motoreffekt på 232 kW (315 hk). Hertil havde Porsche udstyret motoren med en optimeret turbolader, en modificeret udstødningsmanifold samt [[katalysator (udstødningssystem)|metalkatalysatorer]]. I 1993 fandtes Audi S2 kortvarigt som sedan, som kun blev bygget i 306 eksemplarer. Alle RS2'ere samt S2'ere med den femcylindrede 2226 cm³-motor (S2 med [[motorkendebogstaver]]ne ''ABY'' og 169 kW/230 hk og RS2 med motorkendebogstaverne ''ADU'' og 232 kW/315 hk) var udstyret med sekstrins manuel [[gearkasse]]. Hvor RS2 kun fandtes som stationcar, fandtes S2 også som coupé og − i ganske få eksemplarer − også som sedan.
Historie Biblioteks-_og_informationsvidenskab